OpenLLM-France/wikimedia huggingface dataset:
# Liane de Pougy

Liane de Pougy (ganet d'an 2 a viz Gouere 1869 - marvet d'ar 26 a viz Kerzu 1950), a oa dañserez brudet er Folies Bergères hag unan eus koantañ plac'hed Pariz en hec'h amzer.

## He buhez

Ganet e oa Anne Marie Chassaigne e La Flèche, Sarthe, France, merc'h e oa da Pierre Blaise Eugène Chassaigne ha d'e wreg Aimée Lopez, ha savet e voe en ur gouent. Pa voe 16 vloaz e skampas kuit Anne-Marie gant Armand Pourpe, ofiser er verdeadurezh. Brazezet e voe neuze, ha dimeziñ a rejont.
N'eo ket un dimeziñ evurus a voe graet. Anne-Marie a skivas en hec'h eñvorennoù e voe gwallet gant he fried da noz hec'h eured, ma vanas merket en he c'horf hag en he spered. Pan eas Armand Pourpe da Marseille abalamour d'e vicher ofiser a vor e kavas Anne-Marie ur serc'heg, (Markiz Charles de MacMahon), met kavet e voent er gwele gant ar gwaz ha tennañ a reas ar paotr war he fried. Ha hi d'ar red da Bariz en-dro, laosket ganti he mabig (a vo sturier kirri-nij Marc Pourpe) gant e dad. Hag Armand da gas ar bugel d'e dud, da Suez.
Goude-se e krogas Anne-Marie gant micher ar c'hoariva hag ar gasterezh.

## E Pariz

Goude erruout e Pariz e kavas brud gant he labour er Folies Bergères, ma teuas da vout kourtizanez, kevezerez da "La Belle Otero". Kemer a reas anv unan eus e serc'hed, ur c'hont pe beskont de Pougy.
An aktourez Sarah Bernhardt, a oa bet karget da gelenn dezhi penaos c'hoari, a alias anezhi da chom prenn he beg koant p'edo war ul leurenn. He darempred lesbian gant ar skrivagnerez Natalie Clifford Barney a zo meneget en he romant Idylle Saphique, embannet war-dro 1901. E 1899, goude gwelout Liane de Pougy en un ti-dañsoù e Pariz, ez eas Barney da emginnig da di Liane, gwisket evel ur floc'h hag e kontas e oa-hi "floc'h ar garantez" kaset gant Sappho. Petra bennak ma veze un toullad mat a wazed pinvidik hag a renk uhel dalc'hmat war-lerc'h Liane da neuze e voe hoalet an dañserez gant Barney. Kontet int da vezañ maget karantez tener an eil ouzh eben a-hed o buhez.

## Eil dimeziñ

E 1920 e timezas d'ar priñs Georges Ghika, ma teuas da vout Priñsez Ghika. Ur mab he doe Liane. En em zispartiañ a reas an daou bried, hep dizimeziñ avat. Lazhet e voe he mab, aerloman er brezel-bed kentañ, ma troas Liane ouzh ar relijion. Mervel a reas e Lausanne, e Suis.

## Levrioù

* (fr) L'Insaisissable, romant, dediet da Jean Lorrain, a oa mignon bras dezhi
* (fr) La Mauvaise part, romant
* (fr) Myrrhille
* (fr) Idylle saphique, Paris, 1901 (rééd. Paris, Éditions des Femmes, 1987)
* (fr) Mes Cahiers Bleus, Paris, Plon, 1977
* (en) My Blue Notebooks (Mes cahiers bleus, hec'h eñvorennoù), embannet e saozneg e 1979. ISBN 1-58542-156-1

## Levrlennadur

* Natalie Clifford Barney, Souvenirs indiscrets, Paris, Flammarion, 1992
* Jean Chalon, Liane de Pougy, courtisane, princesse et sainte, Paris, Flammarion, 1994

## Liammoù

a vo kavet e Wikimedia Commons.
* Poltredoù gant Antonio de La Gandara
* Pennadoù-skrid diwar-benn Liane de Pougy gant Giuseppina La Delfa (it)
* Fichenn db Liane de Pougy (en)
* Fichenn arall db Liane de Pougy (en)
* Fichenn arall db Liane de Pougy (en)
* Liane de Pougy et l'Intrépide Vide-Bouteilles (fr)
# Liangmaieg

Ur yezh sinek-tibetek eus is-skourr ar yezhoù zemek eo ar liangmaieg (liangmai) komzet gant tro-dro da 20 000 den (1997) e Nagaland en India.

## Gwelet ivez

* Yezhoù koukiek-tchinek-nagaek
* Yezhoù nagaek
# Lianhuanhua

Lianhuanhua (连环画 pinyin : liánhuánhuà, ger-ha-ger : skeudennoù strollet) eo anv ar bannoù-treset e Sina.
Ne vezont ket anavezet kalz e-maez Sina met kement a skouerennoù a zo bet tennet eus oberoù He Youzhi hag eus re Uderzo, Charles Monroe Schulz pe Osamu Tezuka.
Ur furmad bihan ha tresoù "realist" a zo dezho.

## Gwelet ivez

* Manhua
# Liaoning

Liaoning (e sinaeg : 辽宁) zo ur proviñs eus Republik Pobl Sina, e biz ar vro.
g • ka • ke Proviñsoù ha tiriadoù Sina :
| Proviñsoù | Anhui · Fujian · Gansu · Guangdong · Guizhou · Hainan · Hebei · Heilongjiang · Henan · Hubei · Hunan · Jiangsu · Jiangxi · Jilin · Liaoning · Qinghai · Shaanxi · Shandong · Shanxi · Sichuan · Yunnan · Zhejiang |
| Rannvroioù emren | Guangxi · Mongolia an Diabarzh · Ningxia · Xinjiang · Xizang (Tibet) |
| Munisipaliezhioù | Beijing · Chongqing · Shanghai · Tianjin |
| Gant statud ispisial | Hongkong · Macau |
# Henri Pélissier

Henri Pélissier a oa ur reder war varc'h-houarn, bet ganet d'an 22 a viz Genver 1889 e Pariz.
Gounezet e oa bet 17vet Tro Bro-C'hall gantañ e 1923.
Marc'hhouarner a-vicher adalek 1911 betek 1928 en devoa gounezet meur a redadeg mil vrudet :
* Tro Lombardia e 1911, 1913 ha 1920,
* Milano-Sanremo e 1912,
* Bourdel-Pariz e 1919,
* Paris-Brusel e 1920,
* Pariz-Roubaix e 1919 ha 1921,
* Pariz-Teurgn e 1922.
Aet e oa bet da Anaon d'ar 1añ a viz Mae 1935 e Dampierre (Yvelines a-vremañ), lazhet gant e wreg kleiz Camille Tharault en he zi.
# Henri Lœvenbruck

Henri Lœvenbruck :
| Henri Lœvenbruck, 2010. ||
| Obererezh | Skrivagner |
| Ganedigezh | d'an 21 a viz Meurzh 1972 e Pariz |
| Yezh skrivañ | galleg |
| Oberennoù pennañ ||
| La Moïra, Gallica ||
| kemmañ |
Henri Lœvenbruck, ganet d'an 21 a viz Meurzh 1972 e Pariz, a zo ur skrivagner hag ur c'haner-sonaozer gallek. Ezel eo eus stroll oberourien gallek La Ligue de l'Imaginaire. Brudet eo dreist-holl evit e romantoù moliac'h ha fantasy.

## Oberennoù
### La Moïra

* La Louve et l'Enfant, embannet gant Bragelonne (ISBN 2-914370-03-2),
* La Guerre des loups, embannet gant Bragelonne (ISBN 2-914370-09-1),
* La Nuit de la louve, embannet gant Bragelonne (ISBN 2-914370-23-7).

### Gallica

* Le Louvetier, embannet gant Bragelonne (ISBN 2-914370-65-2),
* La Voix des Brumes, embannet gant Bragelonne (ISBN 2-914370-85-7),
* Les Enfants de la Veuve, embannet gant Bragelonne (ISBN 2-915549-15-X).
# Henri Peslier

Henri Peslier :
| Ganet | 4 a viz Genver 1880 Uzel |
| Marvet | 12 a viz Mae 1912 Pariz |
| kemmañ |
Henri François Peslier (4 a viz Genver 1880 en Uzel - 12 a viz Mae 1912 e Pariz) a oa un neuñver hag ur c'hoarier water-polo breizhat.
Mab e oa da Henri Louis Peslier, kenwerzher, ha da Marie Louise Mortagne. Aotreed e oa er c'hlub Libellule de Paris ha gant ar skipailh-se e c'hounezas ur vedalenn arem e c'hoarioù olimpek 1900 e Pariz. Kampion Frañs e voe meur a wech etre 1901 ha 1903.

## Daveenn

* ↑ Akt ganedigezh, dielldi Aodoù-an-Arvor
# Henri Pouctal

Henri Pouctal, bet ganet d'an 21 a viz Here 1860 e La Ferté-sous-Jouarre (Seine-et-Marne) hag aet da Anaon d'an 2 a viz C'hwevrer 1922 e Pariz, a oa un aktour (c'hoariva ha sinema) hag ur filmaozour gall.
Daoust dezhañ bezañ kouezhet e puñs an avel hiziv an deiz, Henri Pouctal a voe un den meur e bedig-bed sinema e amzer.
Kroget en devoa gant e vicher a filmaozour evit gwir evel skoazeller da André Calmettes ha Charles Le Bargy da-geñver filmañ L'Assassinat du duc de Guise e 1908.
# Henri Queuille

Henri Queuille, bet ganet e Neuvic (Corrèze) d'an 31 a viz Meurzh 1884 hag aet da Anaon e Pariz d'ar 15 a viz Mezheven 1970, a oa ur politikour gall.
Bet ministr meur a wech da vare an Trede Republik c'hall e voe prezidant ar C'huzul ivez, teir gwech e-kerzh ar Pevare Republik c'hall.
# Henri Maho

Henri Maho (Gwennin, 30 a viz Gouere 1921 – Baod, 12 a viz Mezheven 2008) a oa ur stourmer evit ar brezhoneg ha glad relijiel Breizh. E penn un embregerezh sevel-tiez e oa.
Brezhoneger a-vihanik e oa, hag e-unan en devoa desket lenn ha skrivañ ar yezh.
Adalek ar bloavezhioù 1940 e stourmas evit ar yezh. Kelennet en devoa brezhoneg e Begnen (1942) hag e Logunec'h. Labouret en devoa evit ar gelaouenn Arvor, a oa renet gant Loeiz Andouard d'ar mare-se. Bez' e voe unan eus ar re a grouas ar gelaouenn wenedek An Doere.
Brudet eo, dreist-holl, evit al labour graet er gevredigezh Breiz Santel a zifenn glad relijiel Breizh. Ar prezidant anezhi e oa bet e-kerzh ar bloavezhioù 1980, o stourm hep ehan evit kempenn chapelioù, kroazioù ha feunteunioù.
Resevet en devoa Kolier an Erminig e 1998.

## Notennoù

* ↑ (fr) Breiz Santel.
# Henri Marret

Henri Justin Marret, bet ganet e Pariz d'ar 15 a viz C'hwevrer 1878 hag aet d'an Anaon e Fourqueux (Seine-et-Oise d'an ampoent-se) d'ar 25 a viz Gouere 1964, a oa ul livour gall.

## Un nebeud oberennoù

* Le Croisic, chalutier à marée basse («Ar Groazig, chaluter d'an daere»), war-dro 1908

## Levrlennadur

* Peintres des Côtes de Bretagne, Léo Kerlo ha Jacqueline Duroc, Chasse-Marée, 2007, ISBN 9782914208864

## Liamm diavaez

* Henri Marret e lec'hienn Jacques Colliard
# Henri Pollès

Henri Pollès zo ur skrivagner, romantour, barzh ha saver arnodskridoù breizhat gallek bet ganet d'an 13 a viz Gouere 1909 e Landreger hag aet da Anaon d'an 30 a viz Gwengolo 1994 e Brunoy (Essonne). Brezhoneger e oa Henri Pollès ha plijout a rae dezhañ silañ liv ar brezhoneg war e c'halleg.

## Oberennoù
### Romantoù

* 1932 Sophie de Tréguier (Priz Eugène-Dabit ar “roman populiste” e 1933)
* 1934 L'Ange de chair ; Les paralytiques volent
* 1935 Les Gueux de l'élite
* 1939 Toute guerre se fait la nuit
* 1953 Journal d'un homme heureux
* 1956 Journal d'un raté
* 1959 Prenez garde à la conscience
* 1963 Amour ma douce mort
* 1964 Le fils de l'auteur
* 1982 Sur le fleuve de sang vient parfois un beau navire
* 1986 Lettre à ma morte

### Skridoù-arnod

* 1937 L'opéra politique
* 1949 Psychanalyse du communisme
* 1953 Qu'est-ce que le socialisme ?
* 1962 Les drapeaux habillent mal
* 2010 Journal de la Mort
# Kanton Ruzieg

Kanton Ruzieg :
| Lec'hiadur e departamant Liger-Atlantel ||
| Bro | Breizh |
| Melestradurezh ||
| Stad | Frañs |
| Rannvro | Broioù-al-Liger |
| Departamant | Liger-Atlantel |
| Arondisamant(où) | Arondisamant Kastell-Briant |
| Kod kanton | 44 34 |
| Pennlec'h | Ruzieg |
| Kuzulierien Amzer gefridi | |
| Stadegoù ||
| Poblañs | 4 362 ann. (2012) |
| Gorread | 117,93 km² |
| Stankter | 37 ann./km² |
| Adrannoù ||
| Kumunioù | 5 |
| kemmañ |
Kanton Ruzieg a oa anezhañ ur rann velestradurel eus Breizh, e departamant al Liger-Atlantel hag e rannvro Broioù-al-Liger (Frañs).

## Istor
### Dispac'h Gall

* Krouet e voe Kanton Ruzieg e 1790. Lakaet e voe e Bann Kastell-Briant. E 1800 e voe lakaet en Arondisamant Kastell-Briant. E 1801 e voe miret ha brasaet ar c'hanton pa voe diskaret kantonioù arall gant lezenn an 8 pluviôse an IX (28 a viz Genver 1801), dezhi an titl loi portant réduction du nombre de justices de paix.

#### Kumunioù (1790-1801)

* Kanton Ruzieg a yae teir gumun d'ober anezhañ: Ruzieg, penn ar c'hanton,, Ferreg,, ha Soulvac'h.
* E 1801 e voe lakaet kumunioù Kerbod ha Noal-ar-Bruz er c'hanton pa voe diskaret Kanton Saoudan.

### XXI$^{vet}$ kantved

* Diskaret e voe ar c'hanton e 2014.

## Kumunioù abaoe

Kanton Ruzieg a yae pemp kumun d'ober anezhañ:
* Ruzieg, penn ar c'hanton,
* Ferreg,
* Kerbod,
* Noal-ar-Bruz,
* Soulvac'h.

## Daveoù ha notennoù

* ↑ Cassini - EHESS - Fichenn kumun Ruzieg
* ↑ Cassini - EHESS - Fichenn kumun Ferreg
* ↑ Cassini - EHESS - Fichenn kumun Soulvac'h
* ↑ Cassini - EHESS - Fichenn kumun Kerbod
* ↑ Cassini - EHESS - Fichenn kumun Noal-ar-Bruz
* ↑ (fr) Décret n° 2014-243 du 25 février 2014 portant délimitation des cantons dans le département de la Loire-Atlantique
* (fr) INSEE, poblañs lezennel kantonioù al Liger-Atlantel, 2007
# Kanton Saint-Amand-les-Eaux

Kanton Saint-Amand-les-Eaux :
| Lec'hiadur kanton Saint-Amand-les-Eaux e departamant Norzh ||
| Melestradurezh ||
| Stad | Frañs |
| Rannvro | Hauts-de-France |
| Departamant | Norzh |
| Arondisamant(où) | Arondisamant Valenciennes |
| Kod kanton | 5934 |
| Pennlec'h | Saint-Amand-les-Eaux |
| Kuzulierien Amzer gefridi | Claudine Derœux Éric Renaud 2015-2021 |
| Stadegoù ||
| Poblañs | 58 017 ann. (2017) |
| Gorread | 196,04 km² |
| Stankter | 296 ann./km² |
| Adrannoù ||
| Kumunioù | 19 |
| kemmañ |
Kanton Saint-Amand-les-Eaux a zo anezhañ ur rann velestradurel eus Frañs e departamant an Norzh hag er rannvro Hauts-de-France. Krouet e oa bet gant dekred an 17 a viz C'hwevrer 2014.

## Kumunioù

Kanton Saint-Amand-les-Eaux a ya 19 kumun d'ober anezhañ:
* Bousignies,
* Brillon,
* Bruille-Saint-Amand,
* Château-l'Abbaye,
* Flines-lès-Mortagne,
* Hasnon,
* Hélesmes,
* Lecelles,
* Maulde,
* Millonfosse,
* Mortagne-du-Nord,
* Nivelle,
* Raismes,
* Rosult,
* Rumegies,
* Saint-Amand-les-Eaux,
* Sars-et-Rosières,
* Thun-Saint-Amand,
* Wallers.

## Daveoù

* ↑ (fr) Décret n° 2014-167 du 17 février 2014 portant délimitation des cantons dans le département du Nord
# Kanton Rouvroy

Kantonioù Frañs :
| Anv | Kanton Rouvroy |
| Riez | Frañs |
| Rannvro | Hauts-de-France |
| Departamant | Pas-de-Calais |
| Arondisamant | Lens |
| Lec'hiadur Kanton Rouvroy en Arondisamant Lens | |
| Niver kumunioù | 3 |
| Kod INSEE | 62 67 |
| Pennlec'h | Rouvroy |
| Kuzulier | Dominique Watrin (Strollad Komunour Gall) |
| Amzer-gefridi | 2004 - 2010 |
| Poblañs hep kontoù doubl | 19 628(1999) |
| Gorread | 17,35 km² |
| Stankter | 1 378 a./km² |
Kanton Rouvroy a oa ur rann velestradurel eus Frañs e departamant ar Pas-de-Calais hag er rannvro Nord-Pas-de-Calais.

## Kumunioù

Kanton Rouvroy a yae 3 c'humun d'ober anezhañ.
| Kumun | Annezidi | Kod-Post | Niverenn INSEE |
| Drocourt | 3 104 | 62320 | 62277 |
| Méricourt (lodenn) | 11 723 | 62680 | 62570 |
| Rouvroy | 9 077 | 62320 | 62724 |

## Istor

D'ar 1añ a viz Genver 2007 , Kanton Rouvroy a zo bet lakaet en Arondisamant Lens ha tennet digant Arondisamant Arras.
# Kanton Ryes

Kanton Ryes :
| Melestradurezh ||
| Stad | Frañs |
| Rannvro | Normandi-Izel |
| Departamant | Calvados |
| Arondisamant(où) | Bayeux |
| Kod kanton | 14 28 |
| Pennlec'h | Ryes |
| Kuzulierien Amzer gefridi | |
| Stadegoù ||
| Poblañs | 12 033 ann. (2012) |
| Gorread | 127,80 km² |
| Stankter | 94 ann./km² |
| Adrannoù ||
| Kumunioù | 25 |
| kemmañ |
Kanton Ryes a oa ur rann velestradurel eus Bro-C'hall e departamant Calvados hag er rannvro Normandi-Izel.

## Kumunioù

Kanton Ryes a yae 25 kumun d'ober anezhañ:
| Kumun | Poblañs | Kod-post | Kod INSEE |
| Arromanches-les-Bains | 609 | 14117 | 14021 |
| Asnelles | 587 | 14960 | 14022 |
| Banville | 636 | 14480 | 14038 |
| Bazenville | 149 | 14480 | 14049 |
| Colombiers-sur-Seulles | 164 | 14480 | 14169 |
| Commes | 416 | 14520 | 14172 |
| Crépon | 213 | 14480 | 14196 |
| Esquay-sur-Seulles | 343 | 14400 | 14250 |
| Graye-sur-Mer | 652 | 14470 | 14318 |
| Longues-sur-Mer | 674 | 14400 | 14377 |
| Magny-en-Bessin | 142 | 14400 | 14385 |
| Le Manoir | 211 | 14400 | 14400 |
| Manvieux | 115 | 14117 | 14401 |
| Meuvaines | 147 | 14960 | 14430 |
| Port-en-Bessin-Huppain | 2 080 | 14520 | 14515 |
| Ryes | 485 | 14400 | 14552 |
| Saint-Côme-de-Fresné | 228 | 14960 | 14565 |
| Sainte-Croix-sur-Mer | 236 | 14480 | 14569 |
| Sommervieu | 1 037 | 14400 | 14676 |
| Tierceville | 169 | 14480 | 14690 |
| Tracy-sur-Mer | 336 | 14117 | 14709 |
| Vaux-sur-Aure | 316 | 14400 | 14732 |
| Ver-sur-Mer | 1 565 | 14114 | 14739 |
| Vienne-en-Bessin | 287 | 14400 | 14744 |
| Villiers-le-Sec | 275 | 14480 | 14757 |

## Emdroadur ar boblañs 1962-2008

Niver a annezidi
# Kanton Sains-en-Gohelle

Kantonioù Frañs :
| Anv | Kanton Sains-en-Gohelle |
| Riez | Frañs |
| Rannvro | Hauts-de-France |
| Departamant | Pas-de-Calais |
| Arondisamant | Lens |
| Lec'hiadur Kanton Sains-en-Gohelle en Arondisamant Lens | |
| Niver kumunioù | 6 |
| Kod INSEE | 62 77 |
| Pennlec'h | Sains-en-Gohelle |
| Kuzulier | Alain Lefèbvre (Strollad Sokialour Gall) |
| Amzer-gefridi | 2008-2014 |
| Poblañs hep kontoù doubl | 20 036 (1999) |
| Gorread | 46,94 km² |
| Stankter | 426,8 a./km² |
Kanton Sains-en-Gohelle a oa ur rann velestradurel eus Frañs, bet krouet gant lezenn an 23 a viz Eost 1790, e departamant ar Pas-de-Calais hag er rannvro Nord-Pas-de-Calais.

## Kumunioù

Kanton Sains-en-Gohelle a yae 6 kumun d'ober anezhañ.
| Kumun | Annezidi | Kod-Post | Niverenn INSEE |
| Aix-Noulette | 3 836 | 62160 | 62019 |
| Bouvigny-Boyeffles | 2 439 | 62172 | 62170 |
| Gouy-Servins | 297 | 62530 | 62380 |
| Hersin-Coupigny | 6 498 | 62530 | 62443 |
| Sains-en-Gohelle | 6 084 | 62114 | 62737 |
| Servins | 882 | 62530 | 62793 |
# Kontelezh Dún Laoghaire-Ráth an Dúin

Dún Laoghaire–Rathdown (Dún Laoghaire–Ráth an Dúin) zo ur gontelezh eus Iwerzhon. Emañ ar gontelezh e proviñs Laighin hag e Rannvro ar reter hag ar c'hreiz. Unan eus an teir c'hontelezh o deus kemeret lec'h kontelezh Dulenn an hini eo, abaoe 1994. Dougen a ra anvioù bourc'h Dún Laoghaire ha baroniezh Rathdown. Kuzul kontelezh Dún Laoghaire–Rathdown eo a ver ar gontelezh. Niver an annezidi a sav da 217 274 (2016).

## Douaroniezh hag isrannoù

Emañ Mor Iwerzhon er reter d'ar gontelezh. En norzh emañ Dulenn, er c'hornôg emañ Su Dulenn, hag er su kontelezh Cill Mhantáin. Gant kêr Dulenn, Fingal ha Su Dulenn ez eo unan eus ar pevar gouarnamant lec'hel eus kontelezh kozh Dulenn. Pennlec'h ar gontelezh eo Dún Laoghaire. Abaoe 2015, ar gontelezh zo ul lodenn eus Rannvro ar reter hag ar c'hreiz, unan eus teir rannvro ar Stad. Diazezet eo Skol-veur Dulenn ha Skol-uhel arzoù ha teknologiezh Dún Laoghaire er gontelezh.

### Bourc'hioù, kêriadennoù ha bannlevioù

* Ballinteer
* Ballybrack
* Ballyogan
* Blackrock
* Booterstown
* Belfield
* Cabinteely
* Carrickmines
* Cherrywood
* Churchtown
* Clonskeagh
* Dalkey
* Deansgrange
* Dundrum
* Dún Laoghaire
* Foxrock
* Goatstown
* Glasthule
* Glenageary
* Glencullen
* Johnstown
* Killiney
* Kilmacud
* Kilternan
* Leopardstown
* Loughlinstown
* Monkstown
* Mount Merrion
* Rathfarnham
* Sandyford
* Sandycove
* Sallynoggin
* Shankill
* Stepaside
* Stillorgan
* Ticknock

## Ger-stur

Ar ger-stur war ardamezioù ar c'huzul-kêr,Ó Chuan go Sliabh, a dalvez "A borzh da venez" en iwerzhoneg. Ar gurunenn a weler eo kurunen Lóegaire mac Néill, Roue Uhel Iwerzhon er V$^{vet}$ kantved en deus roet e anv da "zDún Laoghaire".

## Poblañs

Strolladoù divroidi pennañ, e 2016 :
| Broadelezh | niver |
| United Kingdom | 11 927 |
| Polonia | 3120 |
| SUA | 2181 |
| India | 1919 |
| Filipinez | 1325 |
| Sina | 1223 |
| Frañs | 1178 |
| Spagn | 1024 |
| Roumania | 953 |
| Alamagn | 926 |

## Notennoù

* ↑ Dún Laoghaire-Ráth an Dúin/Dún Laoghaire-Rathdown (en, ga).
* ↑ Population Usually Resident and Present in the State 2011 to 2016 by Sex, Aggregate Town or Rural Area, Birthplace, County of Usual Residence and CensusYear - StatBank - data and statistics.
# Kontelezh Fear Manach

Kontelezh Fear Manach (Contae Fhear Manach en iwerzhoneg ha County Fermanagh e saozneg) zo ur gontelezh e hanternoz Iwerzhon. Inis Ceithleann (Enniskillen) eo kêr-benn ar gontelezh. 54 033 a dud a oa o chom enni e 1996. Niver an annezidi a sav bremañ da 61 805.
# Kontelezh Dún na nGall

Kontelezh Dún na nGall (Contae Dhún na nGall en iwerzhoneg ha County Donegal e saozneg) zo ur gontelezh e gwalarn Iwerzhon. Leifear eo kêr-benn ar gontelezh ha Leitir Ceanainn ar gêr vrasañ enni. E proviñs Ulaidh emañ. 146 956 a dud a oa o chom enni e 2006. Niver an annezidi a sav bremañ da 161 137.
# Kontelezh Gwynedd

       Evit sterioù all eus ar ger Gwynedd, sellit ouzh Gwynedd.
Kontelezh Gwynedd zo ur gontelezh e Kembre, hag unan eus rannoù melestradurezh ar vro. Pa voe krouet e 1974 e oa Enez Mon er gontelezh, ha n'emañ ket ken abaoe 1996. Plaid Cymru eo ar strollad kreñvañ e kuzul ar gontelezh.

## Kumuniezhoù

Setu ar c'humunezhioù (cymunedau) e Gwynedd o deus pep a guzul.
| Aberdaron Aberdyfi Abergwyngregyn Abermaw Arthog Y Bala Bangor Beddgelert Bethesda Betws Garmon Bontnewydd Botwnnog Brithdir ha Llanfachreth Bryn-crug Buan Caernarfon Clynnog Fawr Corris Cricieth Dolbenmaen Dolgellau Dyffryn Ardudwy Ffestiniog | Ganllwyd Harlech Llanaelhaearn Llanbedr Llanbedrog Llanberis Llanddeiniolen Llandderfel Llandwrog Llandygai Llanegryn Llanelltyd Llanengan Llanfair Llanfihangel-y-pennant (Abergynolwyn) Llanfihangel-y-pennant (Cwm Pennant) Llanfrothen Llangelynin Llangywer Llanllechid Llanllyfni | Llannor Llanrug Llanuwchllyn Llanwnda Llanycil Llanystumdwy Maentwrog Mawddwy Nefyn Pennal Penrhyndeudraeth Pentir Pistyll Porthmadog Pwllheli Rachub Talsarnau Trawsfynydd Tudweiliog Tywyn Waunfawr Y Felinheli |
Keodedoù, Bwrdeistrefi sirol ha kontelezhioù abaoe 1996 (22 anezho)
Ar c'hontelezhioù etre 1974 ha 1996 (8 anezho)
Ar c'hontelezhioù istorel, a-raok o c'hempenn e 1974 (13 anezho)
# Kontelezh Dulenn

Kontelezh Dulenn (Contae Átha Cliath en iwerzhoneg ha County Dublin e saozneg) zo ur gontelezh kozh eus reter Iwerzhon, en-dro da Zulenn. 1 186 159 a dud a oa o chom enni e 2006. Niver an annezidi a sav bremañ da 1 270 603 (2011).
Abaoe 1994 emañ rannet e-keñver melestradurezh e peder c'hontelezh nevez :
    1. Kêr Zulenn
    2. Kontelezh Dún Laoghaire-Ráth an Dúin
    3. Kontelezh Fine Gall
    4. Kontelezh Su Dulenn
# Kontelezh Gaillimh

Kontelezh Gaillimh (County Galway e saozneg) zo ur gontelezh e kornôg Iwerzhon. Gaillimh (Galway) eo kêr-benn ar gontelezh. Sevel a ra niver an annezidi da 258 058 (2016).
# Kontelezh Gelder

Kontelezh Gelder, a deuas da vout dugelezh Gelder e dibenn an XII$^{vet}$ kantved, a oa un dugelezh en Impalaeriezh santel. E deroù ar XVI$^{vet}$ kantved e voe ebarzhet e kelc'hiad Bourgogn, p'emañ hiriv en Izelvroioù.
Anvet eo an dugelezh diwar-lerc'h kêr Gelder, a zo en Alamagn hiriv, petra bennak m'emañ an darn vrasañ anezhi e proviñs Gelderland, en Izelvroioù. En dugelezh ouzhpenn e oa douaroù eus proviñs izelvroat Limburg hag un darn eus stad alaman Nordrhein-Westfalen a oa aet gant Prusia en 1713.

## Kêrioù

* Arnhem, Nijmegen, Zutphen, Venlo, Roermond ha Tiel.

## Istor

Ur gontelezh e voe Gelder adal 1079, ha dugelezh adal 1339. Dre zimeziñ ez eas Gelder gant dugelezh Jülich e 1371, ha goude gant Egmont e 1423. Charlez an Her, dug Bourgogn, a redias an dug Adolf da werzhañ e zugelezh dezhañ en 1471, met Masimilian Iañ an Impalaeriezh Santel, a oa deuñv d'an dug Charlez, a rentas Gelder da vab Adolf, Charles.
Pa varvas an dug Charlez, ha daoust ma felle d'e c'hoar Philippe, pried René II, dug Loren, kaout anezhi